સરજન કેવું કર્યું !.... અહીંથી અનંત સુધી કણકણમાં- લીલાવિશ્વ ભર્યું.... બ્રહ્માંડોના બ્રહ્માંડોમાં રેલાવ્યું અજવાળું, અજવાળાની આરપાર પ્રસર્યું અંકાશ રૂપાળું- પાર ન પામ્યું કોઈ આ બધું કેમ કરી અવતર્યું ! સરજન કેવું કર્યું ! એક એક આ પિંડે મૂકી એ જ બ્રહ્મની છાયા, મનમાં મૂક્યું એ જ અકળ વિસ્મય ને એની માયા- પાર ન પામ્યું કોઈ આ બધું કેમ કરી ઉતર્યું ! સરજન કેવું કર્યું ! અહીંથી અનંત સુધી કણકણમાં લીલાવિશ્વ ભર્યું !